title: 2012/507/EU: Den Europæiske Centralbanks afgørelse af 7. september 2012 om ændring af afgørelse ECB/2010/14 om kontrol af eurosedlers ægthed og kvalitet og om recirkulering af eurosedler (ECB/2012/19)

text:
               20.9.2012

               DA

               Den Europæiske Unions Tidende

               L 253/19

         DEN EUROPÆISKE CENTRALBANKS AFGØRELSE
   af 7. september 2012
   om ændring af afgørelse ECB/2010/14 om kontrol af eurosedlers ægthed og kvalitet og om recirkulering af eurosedler
   (ECB/2012/19)
   (2012/507/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 128, stk. 1,
   under henvisning til statutten for Det Europæiske System af Centralbanker og Den Europæiske Centralbank, særlig artikel 16, og
   ud fra følgende betragtninger:

               (1)

               Den Europæiske Centralbank (ECB) vedtog den 16. september 2010 afgørelse ECB/2010/14 om kontrol af eurosedlers ægthed og kvalitet og om recirkulering af eurosedler (1), som fastlægger fælles regler og procedurer for beskyttelsen af eurosedlernes særlige stilling som betalingsmiddel.

               (2)

               Det er navnlig nødvendigt, at anvendelsesområdet for afgørelse ECB/2010/14 ændres, således at det omfatter nuværende og fremtidige eurosedler, for derved at sikre, at eurosedler i omløb er ægte og i god stand, og at mistænkelige eurosedler kan detekteres og afleveres til de kompetente nationale myndigheder. Som følge heraf bør der foretages en række tekniske ændringer i bilagene til afgørelse ECB/2010/14.

               (3)

               Minimumsstandarderne for automatisk kontrol af eurosedlers kvalitet, anført i bilag IIIa til afgørelse ECB/2010/14, udgør de krav, der gælder for funktionerne ved maskiner til håndtering af pengesedler. De er derfor kun relevante for fabrikanter af maskiner til håndtering af pengesedler og har ingen indvirkning på de procedurer vedrørende kontrol af ægthed og kvalitet, fastlagt i afgørelse ECB/2010/14, som de kontanthåndterende virksomheder skal overholde. Da de falder uden for anvendelsesområdet for afgørelse ECB/2010/14, bør minimumsstandarderne for automatisk kontrol af eurosedlers kvalitet integreres i reglerne og procedurerne for test af maskiner til håndtering af pengesedler, dataindsamling og overvågning.

               (4)

               På baggrund af de erfaringer, som er gjort med afgørelse ECB/2010/14, er det nødvendigt at forbedre visse af reglerne og procedurerne af hensyn til klarhed og effektivitet.

               (5)

               Afgørelse ECB/2010/14 bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Ændringer
   Afgørelse ECB/2010/14 ændres som følger:

               1)

               I artikel 2 tilføjes følgende definition:
               »13)   »eurosedler«: de pengesedler, som opfylder betingelserne i beslutning ECB/2003/4 (2) eller enhver retsakt, som erstatter eller supplerer den beslutning, samt de tekniske specifikationer, som Styrelsesrådet har fastlagt.

               2)

               I artikel 3 erstattes stk. 5 af følgende:
               »5.   Kontanthåndterende virksomheder må kun sætte personalebetjente maskiner, der anvendes til kontrol af eurosedlers ægthed og kvalitet, og kundebetjente automater i drift, hvis de er testet og godkendt af en national centralbank og opført på listen på ECB's websted, jf. artikel 9, stk. 2. Maskinerne må kun anvendes til eurosedler med de seddelværdier og fra de seddelserier, som er opført på listen på ECB's websted for tilsvarende maskiner, og skal anvendes med standardindstillingerne fra fabrikken, med eventuelle opdateringer heraf, som er testet og godkendt, medmindre der mellem den nationale centralbank og den kontanthåndterende virksomhed er aftalt mere restriktive indstillinger.«

               3)

               Artikel 6 erstattes af følgende:
               »Artikel 6
               Detektering af kassable eurosedler
               1.   Manuel kontrol af sedlernes kvalitet udføres i overensstemmelse med minimumsstandarderne som fastlagt i bilag III.
               2.   Automatisk kontrol af sedlernes kvalitet udføres af en testet og godkendt maskine til håndtering af pengesedler i overensstemmelse med de minimumsstandarder, som er offentliggjort på ECB's websted i den til enhver tid ændrede form.
               3.   En national centralbank kan, efter at have underrettet ECB, fastlægge mere restriktive standarder for en eller flere seddelværdier eller seddelserier, hvis dette er begrundet, f.eks. i en forringet kvalitet af de eurosedler, som er i omløb i den pågældende medlemsstat. Disse mere restriktive standarder skal offentliggøres på den nationale centralbanks websted.
               4.   Kassable eurosedler overgives til en national centralbank under hensyntagen til national lovgivning.«

               4)

               I artikel 8 erstattes stk. 4 af følgende:
               »4.   Eurosystemet informerer kontanthåndterende virksomheder om trusler om forfalskning, når dette er relevant, og kan kræve, at de træffer foranstaltninger, herunder at de indfører et midlertidigt forbud mod recirkulering af de(n) pågældende euroseddelstørrelse(r) i de pågældende seddelserier.«

               5)

               I artikel 9 erstattes stk. 3 af følgende:
               »3.   Såfremt en type maskine til håndtering af pengesedler testes med positivt resultat, er testresultaterne gyldige i hele euroområdet i et år fra udgangen af den måned, hvori testen blev udført, under forudsætning af at den forbliver i stand til at detektere alle falske eurosedler, som er kendt af Eurosystemet, i denne periode.«

               6)

               I artikel 10 erstattes stk. 3 af følgende:
               »3.   Såfremt en national centralbank konstaterer, at en kontanthåndterende virksomhed ikke overholder bestemmelserne i denne afgørelse, skal den kræve, at den kontanthåndterende virksomhed indfører korrigerende foranstaltninger inden for en nærmere fastsat tidsfrist. Indtil der er rettet op på den manglende overholdelse af bestemmelserne, kan den pågældende nationale centralbank, på ECB's vegne, forbyde den kontanthåndterende virksomhed at recirkulere de(n) pågældende euroseddelstørrelse(r) i de pågældende seddelserier. Hvis den manglende overholdelse af bestemmelserne skyldes en fejl i den anvendte type maskine til håndtering af pengesedler, kan dette medføre, at den fjernes fra den i artikel 9, stk. 2, omhandlede liste.«

               7)

               Artikel 13 erstattes af følgende:
               »Artikel 13
               Endelige bestemmelser
               1.   Denne afgørelse træder i kraft dagen efter dens offentliggørelse i Den Europæiske Unions Tidende.

               2.   Kontanthåndterende virksomheder i medlemsstater, der indfører euroen efter datoen for vedtagelse af denne afgørelse, skal efterkomme afgørelsen fra datoen for indførelse af euroen.«

               8)

               Bilag I, IIa, IIb, IIIa, IIIb og IV ændres i overensstemmelse med bilaget til denne afgørelse.

         Artikel 2
   Ikrafttrædelse
   Denne afgørelse træder i kraft dagen efter dens offentliggørelse i Den Europæiske Unions Tidende.

      Udfærdiget i Frankfurt am Main, den 7. september 2012.

         Mario DRAGHI

            Formand for ECB

      (1)  EUT L 267 af 9.10.2010, s. 1.

      (2)  EUT L 78 af 25.3.2003, s. 16.«

      BILAG
      Bilag I, IIa, IIb, IIIa, IIIb og IV til afgørelse ECB/2010/14 ændres som følger:

                  1.

                  Bilag I erstattes af følgende:

                     »BILAG I

                        MASKINER TIL HÅNDTERING AF PENGESEDLER

                     1.   Generelle tekniske krav

                                 1.1.

                                 For at en maskine kan klassificeres som en maskine til håndtering af pengesedler, skal den kunne kontrollere eurosedler, klassificere de enkelte eurosedler og fysisk adskille eurosedlerne i kategorier uden brugerens mellemkomst, jf. bilag IIa og IIb. Maskiner til håndtering af pengesedler skal have det krævede antal outputbakker og/eller andre metoder til at sikre en pålidelig adskillelse af de kontrollerede eurosedler.

                                 1.2.

                                 Maskiner til håndtering af pengesedler skal kunne justeres for at sikre, at de kan udføre en pålidelig detektering af nye forfalskninger. Desuden skal de kunne justeres og tilpasses eventuelle mere eller mindre restriktive standarder for kvalitetssortering.

                           2.   Kategorier af maskiner til håndtering af pengesedler

                     Maskiner til håndtering af pengesedler er enten kundebetjente automater eller personalebetjente maskiner.

                        Tabel 1

                        Kundebetjente automater

                                 A.   Kundebetjente automater med kundesporing, når der indbetales kontanter

                                 1.

                                 Indskudsautomater (cash-in-machines (CIM))

                                 Med indskudsautomater kan kunderne ved brug af et bankkort eller andre midler indsætte eurosedler på deres bankkonto. Automaterne har ingen kontanthævningsfunktion. Indskudsautomaterne kontrollerer eurosedlernes ægthed og gør det muligt at spore kontohaver. Kvalitetskontrol er valgfri.

                                 2.

                                 Indskuds-/hæveautomater (cash-recycling machines (CRM))

                                 Med indskuds-/hæveautomater kan kunderne ved brug af et bankkort eller andre midler indsætte eurosedler på deres bankkonto og hæve eurosedler fra deres bankkonto. Automaterne kontrollerer eurosedlernes ægthed og kvalitet og gør det muligt at spore kontohaver. Ved hævninger kan automaterne anvende ægte eurosedler i god stand, som er indskudt af andre kunder i tidligere transaktioner.

                                 3.

                                 Kombinerede indskudsautomater (combined cash-in machines (CCM))

                                 Med kombinerede indskudsautomater kan kunderne ved brug af et bankkort eller andre midler indsætte eurosedler på deres bankkonto og hæve eurosedler fra deres bankkonto. Automaterne kontrollerer eurosedlernes ægthed og gør det muligt at spore kontohaver. Kvalitetskontrol er valgfri. Ved hævninger bruger disse automater ikke eurosedler, som er indskudt af andre kunder i tidligere transaktioner, men kun eurosedler, som separat er lagt i automaterne.

                                 B.   Andre kundebetjente automater

                                 4.

                                 Hæveautomater (cash-out machines (COM))

                                 Hæveautomater er kontantautomater, som kontrollerer eurosedlers ægthed og kvalitet, før de udleveres til kunder. Automaterne bruger eurosedler, som er lagt ind i disse af kontanthåndterende virksomheder eller andre automatiserede systemer (f.eks. salgsautomater).

                           En indskuds/hæveautomat kan anvendes som en indskudsautomat eller en kombineret indskudsautomat, hvis detekteringssystemerne, softwaren og andre komponenter til udførelse af deres centrale funktioner, er de samme som for typen af indskuds/hæveautomater, der er opført på listen på ECB's websted.
                     En kombineret indskudsautomat kan anvendes som en indskudsautomat, hvis detekteringssystemerne, softwaren og andre komponenter til udførelse af dens centrale funktioner er de samme som for typen af kombinerede indskudsautomater, der er opført på listen på ECB's websted.

                        Tabel 2

                        Personalebetjente maskiner

                                 1.

                                 Seddelkontrolmaskiner (banknote processing machines (BPM))

                                 Seddelkontrolmaskiner kontrollerer eurosedlernes ægthed og kvalitet.

                                 2.

                                 Ægthedskontrolmaskiner (banknote authentication machines (BAM))

                                 Ægthedskontrolmaskiner kontrollerer eurosedlernes ægthed.

                                 3.

                                 Indskuds-/hæveautomater betjent af kasserere (teller assistant recycling machines (TARM))

                                 Indskuds-/hæveautomater betjent af kontanthåndterende virksomheder, som kontrollerer eurosedlernes ægthed og kvalitet. I forbindelse med hævninger kan automaterne anvende ægte eurosedler i god stand, som er indskudt af andre kunder i tidligere transaktioner. Desuden opbevares eurosedlerne i depot, og de kontanthåndterende virksomheder har mulighed for at kreditere eller debitere kundernes bankkonti.

                                 4.

                                 Automater betjent af kasserere (teller assistant machines (TAM))

                                 Automater, som betjenes af kontanthåndterende virksomheder, og som kontrollerer eurosedlernes ægthed. Desuden opbevares eurosedlerne i depot, og de kontanthåndterende virksomheder har mulighed for at kreditere eller debitere kundernes bankkonti.

                           Personalebetjente maskiner skal kontrollere sedlerne i bundter.
                     Indskuds-/hæveautomater betjent af kasserere og automater betjent af kasserere kan anvendes som kundebetjente automater, hvis maskintypen er blevet testet og er opført på listen på ECB's websted som henholdsvis en indskuds-/hæveautomat eller en indskudsautomat/kombineret indskudsautomat. I så fald betragtes en indskuds-/hæveautomat betjent af en kasserer som en indskuds-/hæveautomat, og en automat betjent af en kasserer betragtes som en indskudsautomat/kombineret indskudsautomat.
                     3.   Typer maskiner til håndtering af pengesedler

                     Eurosystemet tester de forskellige typer maskiner til håndtering af pengesedler. De forskellige typer maskiner til håndtering af pengesedler kan skelnes fra hinanden ved hjælp af deres særlige systemer til detektering, deres software og andre komponenter til udførelse af deres centrale funktioner. Disse omfatter: a) efterprøvning af eurosedlers ægthed, b) detektering og adskillelse af eurosedler, som mistænkes for at være falske, c) detektering og adskillelse af kassable eurosedler fra eurosedler i god stand, hvis dette er relevant, og d) sporing af objekter, der identificeres som mistænkelige eurosedler, og af eurosedler, som ikke klart kan klassificeres som ægte, hvis dette er relevant.«

                  2.

                  Bilag IIa erstattes af følgende:

                     »BILAG IIa

                        KUNDEBETJENTE AUTOMATERS KLASSIFICERING OG BEHANDLING AF EUROSEDLER

                     Eurosedler klassificeres i en af nedenstående kategorier og adskilles fysisk efter kategori. Automater, som ikke kontrollerer eurosedlernes kvalitet, behøver ikke være i stand til at skelne mellem eurosedler omfattet af kategori 4a og 4b.

                        Tabel 1

                        Kundebetjente automaters klassificering og behandling af eurosedler med kundesporing, når der indbetales kontanter

                                 Kategori

                                 Egenskaber

                                 Behandling

                                 1.

                                 Objekter, som ikke genkendes som eurosedler

                                 Genkendes ikke som eurosedler af en af følgende årsager:

                                             —

                                             Automaten understøtter ikke de pågældende eurosedler

                                             —

                                             Ikke eurosedler

                                             —

                                             Euroseddellignende objekter

                                             —

                                             Forkert motiv eller format

                                             —

                                             En eller flere store foldede hjørner eller en eller flere manglende dele

                                             —

                                             Fremførings- eller transportfejl i automaten.

                                 Automaten returnerer sedlen til kunden.

                                 2.

                                 Mistænkelige eurosedler

                                 Motiv og format genkendes, men et eller flere sikkerhedselementer, som kontrolleres af automaten, kan ikke detekteres eller overskrider klart den accepterede tolerance.

                                 Tages ud af omløb.
                                 Overgives sammen med information om kontohaver straks, og senest 20 arbejdsdage efter at sedlen er indbetalt i automaten, til de kompetente nationale myndigheder, så det kan kontrolleres, om sedlen er ægte. Må ikke krediteres kontohaver.

                                 3.

                                 Eurosedler, der ikke klart kan klassificeres som ægte

                                 Motiv og format genkendes, men et eller flere sikkerhedselementer, som kontrolleres af automaten, genkendes ikke på grund af kvalitets- og/eller toleranceudsving. Oftest kassable eurosedler.

                                 Tages ud af omløb.
                                 Eurosedlerne kontrolleres separat og overgives straks, og senest 20 arbejdsdage efter at sedlen er indbetalt i automaten, til den nationale centralbank, så det kan kontrolleres, om de er ægte.
                                 Oplysninger om kontohaveren opbevares i otte uger, efter at automaten har detekteret eurosedlen. Efter anmodning skal disse oplysninger gøres tilgængelige for den nationale centralbank. Alternativt og efter aftale med den nationale centralbank kan oplysninger, der gør det muligt at spore kontohaver, udleveres sammen med eurosedlerne til den nationale centralbank.
                                 Må krediteres kontohaver.

                                 4a.

                                 Eurosedler, der identificeres som ægte og i god stand

                                 De test af sedlens ægthed og kvalitet, som automaten har gennemført, har alle givet et positivt resultat.

                                 Kan recirkuleres.
                                 Krediteres kontohaver.

                                 4b.

                                 Eurosedler, der identificeres som ægte, men kassable

                                 De test af sedlens ægthed, som automaten har gennemført, har alle givet et positivt resultat. Mindst én kontrol af kvalitetskriterier har givet et negativt resultat.

                                 Må ikke recirkuleres og skal returneres til den nationale centralbank.
                                 Krediteres kontohaver.

                           Særlige regler for tabel 1:

                                 1.

                                 Hvis automaten giver mulighed for at annullere en indskudstransaktion, returnerer den ikke kategori 2- og 3-sedler til kunden. Når en transaktion annulleres, kan de pågældende eurosedler holdes tilbage og opbevares i et midlertidigt opbevaringsområde i automaten.

                                 2.

                                 Kategori 3-sedler behøver ikke at være fysisk adskilt fra kategori 4b-sedler. I dette tilfælde finder tidsrammen for overgivelse af de blandede kategori 3- og 4b-sedler til den nationale centralbank og kravene til kundesporingen af kategori 3-sedlerne, som specificeret for kategori 3, stadig anvendelse.

                        Tabel 2

                        Andre kundebetjente automaters klassificering og behandling af eurosedler

                                 Kategori

                                 Egenskaber

                                 Behandling

                                 1.

                                 Objekter, som ikke genkendes som eurosedler

                                 Genkendes ikke som eurosedler af en af følgende årsager:

                                             —

                                             Automaten understøtter ikke de pågældende eurosedler

                                             —

                                             Ikke eurosedler

                                             —

                                             Euroseddellignende objekter

                                             —

                                             Forkert motiv eller format

                                             —

                                             En eller flere store foldede hjørner eller en eller flere manglende dele

                                             —

                                             Fremførings- eller transportfejl i automaten.

                                 Må ikke udleveres til kunder.

                                 2.

                                 Mistænkelige eurosedler

                                 Motiv og format genkendes, men et eller flere sikkerhedselementer, som kontrolleres af automaten, kan ikke detekteres eller overskrider klart den accepterede tolerance.

                                 Må ikke udleveres til kunder.
                                 Overgives sammen med eventuel information om kontohaver straks, og senest 20 arbejdsdage efter at automaten har detekteret sedlen, til de kompetente nationale myndigheder, så det kan kontrolleres, om sedlen er ægte.

                                 3.

                                 Eurosedler, der ikke klart kan klassificeres som ægte

                                 Motiv og format genkendes, men et eller flere sikkerhedselementer, som kontrolleres af automaten, genkendes ikke på grund af kvalitets- og/eller toleranceudsving. Oftest kassable eurosedler.

                                 Må ikke udleveres til kunder.
                                 Eurosedlerne kontrolleres separat og overgives straks, og senest 20 arbejdsdage efter at sedlerne er indbetalt i automaten, til den nationale centralbank, så det kan kontrolleres, om de er ægte.

                                 4a.

                                 Eurosedler, der identificeres som ægte og i god stand

                                 De test af sedlens ægthed og kvalitet, som automaten har gennemført, har alle givet et positivt resultat.

                                 Kan udleveres til kunder.

                                 4b.

                                 Eurosedler, der identificeres som ægte, men kassable

                                 De test af sedlens ægthed, som automaten har gennemført, har alle givet et positivt resultat. Mindst én kontrol af kvalitetskriterier har givet et negativt resultat.

                                 Må ikke udleveres til kunder og skal returneres til den nationale centralbank.

                           Særlige regler for tabel 2:

                                 1.

                                 Kategori 1-, 2- og 3-sedler behøver ikke at være fysisk adskilt. Såfremt de blandes, skal alle tre kategorier behandles som kategori 2-sedler. Hvis kategori 1-, 2- og 3-sedler kan adskilles fysisk af en anden maskine til håndtering af pengesedler, eller af særligt uddannet personale, hvis dette er aftalt med en national centralbank, skal de behandles i overensstemmelse med tabel 2.

                                 2.

                                 Kategori 3-sedler behøver ikke at være fysisk adskilt fra kategori 4b-sedler. I dette tilfælde finder tidsrammen for overgivelse af de blandede kategori 3- og 4b-sedler til den nationale centralbank, som specificeret for kategori 3, stadig anvendelse.«

                  3.

                  Bilag IIb erstattes af følgende:

                     »BILAG IIb

                        PERSONALEBETJENTE MASKINERS KLASSIFICERING OG BEHANDLING AF EUROSEDLER

                     Eurosedler klassificeres i en af kategorierne i tabel 3. Kategori 4a- og 4b-sedler skal være fysisk adskilt fra kategori 1-, 2- og 3-sedler. Maskiner, som ikke kontrollerer eurosedlernes kvalitet, behøver ikke være i stand til at skelne mellem eurosedler omfattet af kategori 4a og 4b.

                        Tabel 1

                        Personalebetjente maskiners klassificering og behandling af eurosedler

                                 Kategori

                                 Egenskaber

                                 Behandling

                                 1.

                                 Objekter, som ikke genkendes som eurosedler

                                 Genkendes ikke som eurosedler af en af følgende årsager:

                                             —

                                             Maskinen understøtter ikke de pågældende eurosedler

                                             —

                                             Ikke eurosedler

                                             —

                                             Euroseddellignende objekter

                                             —

                                             Forkert motiv eller format

                                             —

                                             En eller flere store foldede hjørner eller en eller flere manglende dele

                                             —

                                             Fremførings- eller transportfejl i maskinen.

                                 Returneres gennem maskinen til operatøren med henblik på videre bedømmelse og behandling.
                                 Efter at en medarbejder har foretaget en visuel bedømmelse, kan disse returneres til kunden af den kontanthåndterende virksomhed.

                                 2.

                                 Mistænkelige eurosedler

                                 Motiv og format genkendes, men et eller flere sikkerhedselementer, som kontrolleres af maskinen, kan ikke detekteres eller overskrider klart den accepterede tolerance.

                                 Returneres gennem maskinen til operatøren med henblik på videre behandling.
                                 Sedlerne kontrolleres separat og overgives straks, og senest 20 arbejdsdage efter at sedlen er behandlet i maskinen, til de kompetente nationale myndigheder, så der kan foretages endelig kontrol af, om de er ægte.

                                 3.

                                 Eurosedler, der ikke klart kan klassificeres som ægte

                                 Motiv og format genkendes, men et eller flere sikkerhedselementer, som kontrolleres af maskinen, genkendes ikke på grund af kvalitets- og/eller toleranceudsving. Oftest kassable eurosedler.

                                 4a.

                                 Eurosedler, der identificeres som ægte og i god stand

                                 De test af sedlens ægthed og kvalitet, som maskinen har gennemført, har alle givet et positivt resultat.

                                 Kan recirkuleres.
                                 Krediteres kontohaver.

                                 4b.

                                 Eurosedler, der identificeres som ægte, men kassable

                                 De test af sedlens ægthed, som maskinen har gennemført, har alle givet et positivt resultat. Mindst én kontrol af kvalitetskriterier har givet et negativt resultat.

                                 Må ikke recirkuleres og skal returneres til den nationale centralbank.
                                 Krediteres kontohaver.

                           Særlige regler for tabel 3:
                     Såfremt kategori 2- og 3-sedler fysisk kan adskilles af maskinen selv eller af en anden maskine til håndtering af pengesedler, eller af særligt uddannet personale, hvis dette er aftalt med den nationale centralbank, kan kategori 3-sedlerne overgives sammen med kategori 4b-sedlerne til den nationale centralbank. I dette tilfælde finder tidsrammen for overgivelse af kategori 2-sedler til den kompetente nationale myndighed og de blandede kategori 3- og 4b-sedler til den nationale centralbank stadig anvendelse som specificeret i tabellen.

                        Særlige klassificerings- og sorteringsregler gældende for visse personalebetjente maskiner

                                 1.

                                 Seddelkontrolmaskiner klassificerer og udfører en fysisk sortering af eurosedler i kategori 1, 2 og 3 i en eller flere outputbakker og eurosedler i kategori 4a og 4b i to separate outputbakker, som fastlagt i bilag IIb, hvortil der skal være mindst tre outputbakker, for at operatørens mellemkomst ikke er påkrævet.

                                 2.

                                 Seddelkontrolmaskiner med kun to outputbakker kan dog anvendes til at klassificere og sortere eurosedler, hvis følgende krav er opfyldt:

                                             a)

                                             Ægtheds- og kvalitetskontrol udføres i samme arbejdsgang. I denne arbejdsgang skal alle kategori 4a-sedler sorteres fra og anbringes i en stationær outputbakke, mens eurosedler i de øvrige kategorier skal sorteres fra og anbringes i en separat stationær outputbakke, som ikke er i nogen fysisk kontakt med kategori 4a-sedler.

                                             b)

                                             Hvis en kategori 1-, 2- eller 3-seddel identificeres i den anden outputbakke, skal operatøren køre eurosedlen/eurosedlerne fra den anden outputbakke igennem maskinen igen. I denne anden arbejdsgang skal kategori 1-, 2- og 3-sedler adskilles fra kategori 4b-sedler, ved at førstnævnte sorteres fra og anbringes i en særlig outputbakke og behandles som anført i tabellen ovenfor. Da maskinen ikke fysisk kan adskille og anbringe kategori 1-, 2- og 3-sedler i forskellige outputbakker, skal de alle betragtes og behandles som kategori 2-sedler.

                                 3.

                                 Ægthedskontrolmaskiner klassificerer og udfører en fysisk sortering af eurosedler i kategori 1, 2 og 3 i en outputbakke og eurosedler i kategori 4a og 4b i en anden outputbakke, hvortil der skal være mindst to outputbakker, for at operatørens mellemkomst ikke er påkrævet.

                                 4.

                                 Ægthedskontrolmaskiner med kun én outputbakke kan dog anvendes til at klassificere og sortere eurosedler, hvis følgende krav er opfyldt:

                                             a)

                                             Hver gang en kategori 1-, 2- eller 3-seddel kontrolleres, skal maskinen straks standse kontrollen og anbringe den pågældende euroseddel på en måde, så der ikke er nogen fysisk kontakt med eurosedler, der er klassificeret som ægte.

                                             b)

                                             Resultatet af ægthedskontrollen skal vises på et display for hver enkelt euroseddel tilhørende kategori 1, 2 eller 3. Da maskinen ikke fysisk kan adskille og anbringe kategori 1-, 2- og 3-sedler i forskellige outputbakker, skal de alle betragtes og behandles som kategori 2-sedler.

                                             c)

                                             Maskinen skal kontrollere, om der er tale om en kategori 1-, 2- eller 3-seddel, når kontrollen standser, og kontrollen kan først genoptages, efter at kategori 1-, 2- eller 3-sedlen fysisk er blevet fjernet af operatøren.

                                             d)

                                             For hver gang kontrollen standser, må operatøren ikke have adgang til mere end én kategori 1-, 2- eller 3-seddel.«

                  4.

                  Bilag IIIa udgår, bilag IIIb omnummereres som bilag III

                  5.

                  Bilag IV erstattes af følgende:»
                     BILAG IV

                        DATAINDSAMLING FRA KONTANTHÅNDTERENDE VIRKSOMHEDER

                     1.   Formål

                     Indsamlingen af data har til formål at sætte de nationale centralbanker og ECB i stand til at overvåge kontanthåndterende virksomheders relevante aktiviteter og følge udviklingen i håndteringen af kontanter.
                     2.   Overordnede principper

                                 2.1.

                                 Data om maskiner til håndtering af pengesedler indberettes kun, hvis maskinerne anvendes for at overholde denne afgørelse.

                                 2.2.

                                 Kontanthåndterende virksomheder forsyner regelmæssigt den nationale centralbank i deres medlemsstat med følgende oplysninger:

                                             —

                                             oplysninger om lokaliteter, hvor der håndteres kontanter, som f.eks. filialer, og

                                             —

                                             oplysninger om maskiner til håndtering af pengesedler og kontantautomater.

                                 2.3.

                                 Desuden forsyner kontanthåndterende virksomheder, der recirkulerer eurosedler ved brug af maskiner til håndtering af pengesedler og kontantautomater, den nationale centralbank i deres medlemsstat med følgende oplysninger:

                                             —

                                             oplysninger om omfanget af kontanttransaktioner (antal eurosedler, som er kontrolleret), der involverer maskiner til håndtering af pengesedler og kontantautomater

                                             —

                                             oplysninger om afsidesliggende filialer af kreditinstitutter med kun få kontanttransaktioner, hvor sorteringen efter kvalitet foregår manuelt.

                           3.   Datatype og indberetningskrav

                                 3.1.

                                 Afhængigt af de indsamlede datas karakter inddeles de i stamdata og operationelle data.

                        Stamdata

                                 3.2.

                                 Stamdata omfatter oplysninger om: a) de enkelte kontanthåndterende virksomheder og deres maskiner til håndtering af pengesedler og kontantautomater, som er i drift, og b) afsidesliggende filialer af kreditinstitutter.

                                 3.3.

                                 Stamdata indberettes til den nationale centralbank på datoen for denne afgørelses ikrafttræden og herefter hver sjette måned. Indberetningen skal omfatte de data, som er angivet i formularen i tillæg 1, idet den nationale centralbank dog kan kræve dem indberettet i et andet format. De nationale centralbanker kan i en overgangsperiode anmode om månedlig indberetning, såfremt dette var deres praksis, inden denne afgørelse trådte i kraft, eller om kvartalsvis indberetning.

                                 3.4.

                                 En national centralbank kan af kontrolhensyn beslutte at indsamle dataene på lokalt plan, f.eks. i filialer.

                                 3.5.

                                 En national centralbank kan beslutte at undtage maskiner til håndtering af pengesedler fra indberetningskravene, hvis de kun anvendes til at kontrollere eurosedler, der udleveres over skranken, eller som ikke recirkuleres. En national centralbank kan kræve, at de kontanthåndterende virksomheder angiver, hvilke indskuds/hæveautomater og kombinerede indskudsautomater, der anvendes som henholdsvis kombinerede indskudsautomater/indskudsautomater eller indskudsautomater.

                                 3.6.

                                 Indberetningen skal omfatte data om afsidesliggende filialer, som angivet i formularen i tillæg 3, idet den nationale centralbank dog kan kræve dem indberettet i et andet format.

                        Operationelle data

                                 3.7.

                                 Data, der hidrører fra kontanthåndterende virksomheders håndtering og recirkulering af eurosedler, klassificeres som operationelle data.

                                 3.8.

                                 En national centralbank kan beslutte at undtage andre økonomiske aktører som omhandlet i artikel 6, stk. 1, i forordning (EF) nr. 1338/2001 fra forpligtelsen til at indberette operationelle data, hvis det antal eurosedler, som de udleverer via kontantautomater, ligger under en grænse fastsat af den nationale centralbank.

                                 3.9.

                                 Dataene indberettes hver sjette måned. Dataene indberettes til den nationale centralbank senest to måneder efter den pågældende indberetningsperiode, dvs. ultimo februar og ultimo august. Dataene kan indberettes ved brug af formularen i tillæg 2. De nationale centralbanker kan i en overgangsperiode anmode om månedlig indberetning, såfremt dette var deres praksis, før denne afgørelse trådte i kraft, eller om kvartalsvis indberetning.

                                 3.10.

                                 Dataene indberettes af kontanthåndterende virksomheder, som fysisk håndterer eurosedler. Hvis en kontanthåndterende virksomhed har udliciteret kontrollen af eurosedlers ægthed og kvalitet til en anden kontanthåndterende virksomhed, indberettes dataene af den kontanthåndterende virksomhed, der er udpeget i medfør af artikel 3, stk. 2.

                                 3.11.

                                 De kontanthåndterende virksomheder indberetter dataene som samlet antal (mængde) på nationalt plan og opdelt efter seddelstørrelse. Underopdeling i seddelserier er ikke påkrævet. Der indberettes separate operationelle data for afsidesliggende filialer af kreditinstitutter.

                                 3.12.

                                 En national centralbank kan af kontrolhensyn beslutte at indsamle dataene på lokalt plan, f.eks. i filialer.

                                 3.13.

                                 En national centralbank kan beslutte at undtage eurosedler, der er kontrolleret i maskiner til håndtering af pengesedler og udleveret over skranken, fra indberetningskravene.

                                 3.14.

                                 Kontanthåndterende virksomheder, der har udliciteret kontrollen af eurosedlers ægthed og kvalitet til andre kontanthåndterende virksomheder, kan anmodes om at udlevere detaljerede oplysninger om sidstnævnte, herunder om udliciteringsordningerne, til den nationale centralbank.

                                 3.15.

                                 Der skal indberettes data om afsidesliggende filialer, som angivet i formularen i tillæg 3, idet den nationale centralbank dog kan kræve dem indberettet i et andet format og kan aftale med de kontanthåndterende virksomheder, at der indberettes mere omfattende data.

                           4.   Fortrolighed og offentliggørelse af data

                                 4.1.

                                 Både stamdata og operationelle data behandles fortroligt.

                                 4.2.

                                 De nationale centralbanker og ECB kan beslutte at offentliggøre rapporter eller statistikker, hvor der er anvendt data, som er indberettet ifølge dette bilag. En sådan offentliggørelse vil indeholde aggregerede data, således at ingen data kan henføres til enkelte indberetningsenheder.

                     Tillæg 1

                        INDBERETNINGSFORMULAR

                        Stamdata

                     Oplysningerne indberettes til:
                     [den nationale centralbanks navn; kontaktoplysninger til brug ved forespørgsler; adresse]
                     1.   Oplysninger om den kontanthåndterende virksomhed

                     Virksomhedens navn:
                     Hovedsædets adresse:
                     Postnr.:
                     By:
                     Gade:
                     Virksomhedens art:

                                 —

                                 Kreditinstitut

                                 —

                                 Vekselkontor

                                 —

                                 Pengetransportfirma, som ikke er et betalingsinstitut

                                 —

                                 (Detail)handlende

                                 —

                                 Kasino

                                 —

                                 Andet, herunder betalingsinstitutter, som ikke tilhører nogen af ovenstående kategorier (specificeres)

                           Kontaktpersoner:
                     Navne:
                     Tlf.
                     Telefax:
                     E-mail:
                     Udliciteret af (hvis relevant)
                     Navn:
                     Adresse:
                     Postnr.:
                     By:
                     2.   Kundebetjente automater

                                 Kategori

                                 Identifikationsnummer (1)

                                 Fabrikant (1)

                                 Maskinens navn (1)

                                 Identifikation (1)

                                 (detekteringssystem/software-versioner)

                                 Antal i drift i alt

                                 CIM

                                 CRM

                                 CCM

                                 COM

                           3.   Personalebetjente maskiner

                                 Kategori

                                 Identifikationsnummer (2)

                                 Fabrikant (2)

                                 Maskinens navn (2)

                                 Identifikation (2)

                                 (detekteringssystem/software-versioner)

                                 Antal i drift i alt

                                 BPM

                                 BAM

                                 TARM

                                 TAM

                           4.   Kontantautomater

                                 Antal i drift i alt

                                 ATM

                                 SCoT

                                 Andre

                     Tillæg 2

                        INDBERETNINGSFORMULAR

                        Operationelle data

                     1.   Oplysninger om den kontanthåndterende virksomhed

                                 Virksomhedens navn

                                 Indberetningsperiode

                           2.   Data

                     Dataene bedes indberettet samlet på nationalt eller regionalt plan ifølge den nationale centralbanks afgørelse — eksklusive afsidesliggende filialer.

                                 Antal kontrollerede eurosedler i alt (3)

                                 Heraf klassificeret som kassable (3)

                                 Heraf recirkuleret (4)

                                 EUR5

                                 EUR10

                                 EUR20

                                 EUR50

                                 EUR100

                                 EUR200

                                 EUR500

                                 Antal eurosedler, der er udleveret via kundebetjente automater og kontantautomater

                           Hvis en national centralbank anvender undtagelsen for afsidesliggende filialer, som fastlagt i artikel 7, er disse data obligatoriske for kreditinstitutterne i den pågældende medlemsstat. Kreditinstitutterne skal forhøre sig hos deres nationale centralbank, om disse data skal indberettes.

                     Tillæg 3

                        AFSIDESLIGGENDE FILIALER AF KREDITINSTITUTTER

                     Disse oplysninger indberettes kun af kreditinstitutter, der har afsidesliggende filialer som omhandlet i artikel 7, stk. 1.
                     1.   Oplysninger om kreditinstituttet

                                 Kreditinstituttets navn

                                 Indberetningsperiode

                     2.   Data

                                 Den afsidesliggende filials navn

                                 Adresse

                                 Antal eurosedler, der er udleveret via kundebetjente automater og kontantautomater

                           «

         (1)  Disse rubrikker udfyldes, så de følger de tilsvarende rubrikker på ECB's websted.

         (2)  Disse rubrikker udfyldes, så de følger de tilsvarende rubrikker på ECB's websted.

         (3)  Heri indgår både personalebetjente maskiner og kundebetjente automater.

         (4)  Eurosedler, der er returneret til nationale centralbanker, og eurosedler, der er recirkuleret over skranken, hvis den nationale centralbank træffer beslutning herom, omfattes ikke.


title: 2004/713/EF: Europa-Parlamentets afgørelse af 21. april 2004 om decharge til direktøren for Eurojust for gennemførelsen af Eurojusts budget for regnskabsåret 2002

text:
               21.4.2004

               DA

               Den Europæiske Unions Tidende

               L 330/40

         EUROPA-PARLAMENTETS AFGØRELSE
   af 21. april 2004
   om decharge til direktøren for Eurojust for gennemførelsen af Eurojusts budget for regnskabsåret 2002
   (2004/713/EF)
   EUROPA-PARLAMENTET,
   der henviser til Revisionsrettens beretning om regnskabet for Eurojust for regnskabsåret 2002, med Eurojusts svar (1) (C5-0662/2003),
   der henviser til Rådets henstilling af 9. marts 2004 (C5-0150/2004),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185, og til Rådets afgørelse 2003/659/RIA af 18. juni 2003 om ændring af afgørelse 2002/187/RIA om oprettelse af Eurojust for at styrke bekæmpelsen af grov kriminalitet (3), særlig artikel 36,
   der henviser til Kommissionens forordning (EF, Euratom) nr. 2343/2002 af 23. december 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 93a og bilag V,
   der henviser til betænkning fra Budgetkontroludvalget og udtalelse fra Udvalget om Borgernes Friheder og Rettigheder og Retlige og Indre Anliggender (A5-0212/2004),

               1.

               meddeler decharge til direktøren for Eurojust for gennemførelsen af agenturets budget for regnskabsåret 2002;

               2.

               anfører sine bemærkninger i den ledsagende beslutning;

               3.

               pålægger sin formand at sende denne afgørelse og den ledsagende beslutning til direktøren for Eurojust, Rådet, Kommissionen og Revisionsretten og sørge for, at de offentliggøres i L-udgaven af Den Europæiske Unions Tidende.

         Julian PRIESTLEY

            Generalsekretær

         Pat COX

            Formand

      (1)  EUT C 319 af 30.12.2003, s. 42.

      (2)  EFT L 248 af 16.9.2002, s. 1.

      (3)  EUT L 245 af 29.9.2003, s. 44.

      (4)  EFT L 357 af 31.12.2002, s. 72.
    ---documentbreak---

               21.4.2004

               DA

               Den Europæiske Unions Tidende

               L 330/41

         EUROPA-PARLAMENTETS BESLUTNING
   med bemærkningerne til afgørelsen om decharge til direktøren for Eurojust for gennemførelsen af agenturets budget for regnskabsåret 2002
   EUROPA-PARLAMENTET,
   der henviser til Revisionsrettens beretning om regnskabet for Eurojust for regnskabsåret 2002, med agenturets svar (1) (C5-0662/2003),
   der henviser til Rådets henstilling af 9. marts 2004 (C5-0150/2004),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185, og til Rådets afgørelse 2003/659/RIA af 18. juni 2003 om ændring af afgørelse 2002/187/RIA om oprettelse af Eurojust for at styrke bekæmpelsen af grov kriminalitet (3), særlig artikel 36,
   der henviser til Kommissionens forordning (EF, Euratom) nr. 2343/2002 af 23. december 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 93a og bilag V,
   der henviser til betænkning fra Budgetkontroludvalget og udtalelse fra Udvalget om Borgernes Friheder og Rettigheder og Retlige og Indre Anliggender (A5-0212/2004),

               A.

               der henviser til, at Den Europæiske Revisionsret i ovennævnte beretning anførte, at den havde fået rimelig sikkerhed for, at regnskabet for det regnskabsår, der afsluttedes pr. 31. december 2002, er rigtigt, og at de underliggende transaktioner som helhed betragtet er lovlige og formelt rigtige,

               B.

               der henviser til, at Eurojust kom i gang i slutningen af 2002, og at Parlamentet i henhold til artikel 185 i den nye finansforordning nu for første gang udøver sine beføjelser til at give decharge til Eurojusts direktør for gennemførelsen af dets budget,

               C.

               der henviser til, at Parlamentets kompetente udvalg modtog oplysninger fra Eurojust som svar på de spørgsmål, som det havde fremsendt,

               1.

               bemærker følgende tal fra Eurojusts regnskab for regnskabsåret 2002:
               Forvaltningsregnskab for regnskabsåret 2002

                           (tusind euro)

                           2002

                              Indtægter

                           Tilskud fra Kommissionen

                              1 478

                              Indægter i alt (a)

                              1 478

                              Udgifter

                              Personale — Budgetafsnit I

                           Betalinger

                           205

                           Fremførte bevillinger

                           42

                              Drift — Budgetafsnit II

                           Betalinger

                           793

                           Fremførte bevillinger

                           268

                              Aktionsudgifter — Budgetafsnit III

                           Betalinger

                           213

                           Fremførte bevillinger

                           37

                              Udgifter i alt (b)

                              1 558

                              Regnskabsårets saldo
                               (5)

                              - 80

         Budgetgennemførelse

               2.

               bemærker Eurojusts udtalelse om, at det nu fokuserer på at blive etableret, og at de problemer, som måtte opstå i forbindelse med det første arbejde på budgetgennemførelsen, forventes at blive løst fra og med regnskabsåret 2004;

         Finansforordningen

               3.

               udtrykker tilfredshed med, at der snart synes at være enighed med hensyn til Eurojusts overholdelse af rammefinansforordningen; anmoder om at blive underrettet om den endelige aftale i denne forbindelse;

         Interinstitutionelt samarbejde

               4.

               glæder sig over Eurojusts vilje til at trække på de eksisterende institutioners erfaring, mekanismer og arbejdsmetoder; noterer sig dets bemærkning vedrørende de vanskeligheder, et lille agentur kan støde på i forhold til langt større og komplekse institutioner såsom Kommissionen;

               5.

               glæder sig over Eurojusts holdning, ifølge hvilken det glæder sig til at modtage hjælp og vejledning fra Kommissionens tjenestegrene, navnlig i forbindelse med regnskabsføring og intern revision og kontrol;

               6.

               opfordrer Eurojust til at bestræbe sig på at etablere et godt samarbejde med Parlamentet og dets kompetente udvalg, for så vidt angår både dechargeproceduren og spørgsmål vedrørende specifikke missioner/opgaver;

         Horisontale bemærkninger om agenturerne og Kommissionen

      Gennemførelse af den nye finansforordning — intern revision og kontrol

               7.

               gentager den holdning, det gav udtryk for i sine beslutninger (6) vedrørende decharge til agenturerne for 2001 med hensyn til gennemførelse af den nye finansforordning; opfordrer Kommissionen og agenturerne til at fortsætte deres samarbejde, især på de områder, der vedrører procedurer for bogføring, intern revision, forvaltning og kontrol, for at sikre, at der etableres en sammenhængende, harmoniseret ramme for agenturernes funktionsmåde;

               8.

               minder om, at det udtrykte bekymring i forbindelse med dechargebeslutningen for 2001 vedrørende manglende kontrol med agenturerne fra Kommissionens Interne Revisionstjenestes side (IAS); udtrykker dyb bekymring over, at en sådan kontrol tilsyneladende ikke er foregået i år; anmoder Kommissionen og IAS om at forklare årsagerne til dette og at tilvejebringe data vedrørende antallet af ansatte, som den interne revisor har til rådighed til at foretage kontrol i agenturerne; forventer, at Kommissionen angiver, hvordan den kan sikre, at der foretages tilstrækkelig og korrekt kontrol i satellitorganerne, især af IAS;

               9.

               understreger, at det er vigtigt, at agenturerne underkastes OLAF's undersøgelsesbeføjelser på de samme betingelser som institutionerne (7); opfordrer Revisionsretten til, inden vedtagelse af dechargebeslutningen, at give oplysninger om, hvorvidt de fællesskabsorganer, der har tiltrådt den interinstitutionelle aftale af den 25. maj 1999 (8) vedrørende OLAF's interne undersøgelser, gjorde dette på de samme vilkår som nævnt i bilaget til denne aftale;

         Finansiel forvaltning

               10.

               bemærker, at nogle af agenturerne i deres svar på spørgsmålet i spørgeskemaet om, hvordan det gentagne problem vedrørende betydelige fremførsler kunne løses, nævner mulighederne i den nye finansforordning, som gør det muligt at anvende »opdelte bevillinger«; opfordrer agenturerne til bedre at forklare deres analyser og navnlig at angive, hvilke af deres aktiviteter der er af flerårig karakter, og som derfor kunne finansieres ved sådanne bevillinger;

               11.

               opfordrer Kommissionen til at fremlægge sin holdning til en sådan løsning og i tilfælde af, at en sådan løsning vurderes som umulig, at foreslå alternativer, der gør det muligt at reducere overførslerne betydeligt;

         Gennemgang af agenturerne

               12.

               understreger, at Kommissionen forud for enhver afgørelse om at oprette et agentur skal foretage en grundig analyse af behovet og den tilførte merværdi, som de udførte funktioner vil indebære, i lyset af principperne om subsidiaritet, budgetstringens og procedureforenkling;

               13.

               opfordrer Kommissionen til at foretage en overordnet undersøgelse af de aktiviteter, der i øjeblikket udføres af forskellige fællesskabsorganer, med henblik på at finde ud af, om aktiviteterne eventuelt overlapper hinanden eller tjener de samme formål, for derefter at foreslå passende løsninger, herunder mulige sammenlægninger af agenturer;

               14.

               er bekymret over, at der er ubalance mellem de administrative udgifter og driftsudgifterne i mange agenturer, hvor de administrative udgifter overstiger driftsudgifterne; opfordrer derfor Kommissionen og agenturerne til at fastsætte mål med henblik på at reducere de administrative udgifter i forhold til det samlede udgiftsniveau inden for en fastsat tidsperiode; bemærker, at mange agenturer ser muligheder inden for dette område, hvilket fremgår af spørgeskemaet;

               15.

               tilskynder under henvisning til svarene i spørgeskemaet vedrørende interinstitutionelt samarbejde agenturerne til at forbedre deres indbyrdes samarbejde med henblik på at opfylde deres behov inden for specifikke områder (for eksempel udvikling af software) og reducere omkostningerne i stedet for at vælge løsninger, som fra starten var udformet til Kommissionen, og som ofte har vist sig at være for omfattende og komplicerede til at opfylde deres særlige behov;

               16.

               opfordrer agenturerne til at tilrettelægge og udvikle et nært samarbejde med de ansvarlige parlamentsudvalg; anmoder de stående udvalg, inden for hvis sagsområde agenturernes aktiviteter henhører, om at samordne deres indsats med Budgetudvalget og Budgetkontroludvalget med henblik på at sikre en effektiv overvågning af agenturernes aktiviteter;

         Nye finansieringskilder

               17.

               glæder sig over svarene og forslagene i spørgeskemaundersøgelsen vedrørende andre finansieringskilder; bemærker, at mange nuværende kilder og forslag omhandler udlejning af bygninger og faciliteter og salg af publikationer og oplysninger; erkender, at ikke alle agenturer bl.a. af uafhængighedsmæssige årsager vil acceptere yderligere finansieringskilder; fremhæver stordriftsfordelene og de finansielle fordele, der er forbundet med, at ikke-medlemsstater deltager i visse agenturers aktiviteter; opfordrer Kommissionen og agenturerne til at fremsætte konstruktive forslag med hensyn til yderligere udvikling af nye finansieringskilder, som kunne øge graden af selvfinansiering;

               18.

               glæder sig over de økonomiske bidrag, som nogle medlemsstater eller regioner yder til de agenturer, der er placeret i deres område; mener, at det er vigtigt, at Rådet og Kommissionen kræver sådanne bidrag, især ved etableringen af nye agenturer;

         Harmoniseret operationel ramme

               19.

               minder om sin holdning (9) om, at de mange forskellige strukturer, som de eksisterende agenturer bygger på, anses for at være begrænsende for »gennemsigtigheden og forståeligheden, og at denne mangfoldighed ikke kan retfærdiggøres, selv når de forskelligartede opgaver tages i betragtning«; opfordrer Kommissionen til at foretage en gennemgang af alle de eksisterende agenturer med henblik på at foreslå hensigtsmæssige ændringer af deres basisretsakter (10), for at tilpasse dem til de modeller, som den fremtidige reguleringsramme bør omfatte; pålægger de kompetente udvalg at sørge for opfølgning af denne grundige gennemgang, som bør igangsættes så hurtigt som muligt og tage højde for de horisontale spørgsmål, der nævnes i denne dechargebeslutning;

               20.

               opfordrer Kommissionen til at fremlægge passende forslag, der er rettet mod at skabe sådanne harmoniserede rammebetingelser for agenturerne, før eller i det mindste samtidig med fremlæggelsen af de lovgivningsmæssige forslag til de nye agenturer; fastholder, at en interinstitutionel aftale, der uddyber fælles retningslinjer, er en nødvendig betingelse for at sikre harmonisering;

         Personalepolitik

               21.

               bemærker, at den nye finansforordning betyder, at agenturernes organisationsdiagrammer nu fastlægges af budgetmyndigheden; understreger vigtigheden af denne ændring i forbindelse med agenturernes fremtidige dechargeprocedurer med hensyn til kontrol af anvendelsen af tjenestemandsvedtægten i forbindelse med ansættelse, forfremmelse, antallet af ledige stillinger og ansættelsespolitik;

               22.

               bemærker, at det ved en spørgeskemaundersøgelse i forbindelse med budgetproceduren for 2004 blev fastslået, at det gennemsnitlige antal år før forfremmelse ved flere agenturer lå betydeligt under det, der er Kommissionens politik, at procentsatsen for ledige stillinger var betydelig højere end i andre institutioner, og at flere af de opslåede nye stillinger ikke blev opslået på det laveste løntrin; er af den opfattelse, at personalepolitik bør udgøre et vigtigt element i forbindelse med en gennemgang af de eksisterende agenturer;

               23.

               er af den opfattelse, at agenturernes personalepolitik bør overholde finansforordningen, tjenestemandsvedtægten og den bedste praksis, som institutionerne generelt følger; mener, at Kommissionen er blevet anmodet om før budgetproceduren for 2005 at angive retningslinjerne for personalepolitikken, især procentsatsen for ledige stillinger og for forfremmelser, ansættelsesniveauet samt en standardkarriereprofil;

               24.

               minder om, at agenturerne i vid udstrækning bør ansætte personale på midlertidige kontrakter for at bevare fleksibiliteten og effektiviteten;

               25.

               er bekymret over de alvorlige uregelmæssigheder, der er konstateret i forbindelse med Det Europæiske Overvågningscenter for Narkotika og Narkotikamisbrugs udvælgelsesprocedurer, herunder uklar meddelelse om udvælgelsesprøve, ufuldstændige protokoller fra udvælgelsesudvalg, ikke på forhånd fastlagte kriterier for vurdering af ansøgere (11); er meget bekymret for, at dette ikke er et enkeltstående tilfælde, men at agenturerne generelt har vanskeligt ved at håndtere disse ganske komplekse procedurer på en retfærdig og gennemsigtig måde;

               26.

               mener, at de udvælgelsesprocedurer, som agenturerne iværksætter, bør opfylde de samme standarder, som dem De Europæiske Fællesskabers Personaleudvælgelseskontor (EPSO) iværksætter, og at de ikke bør opfattes som en hurtig og nem vej ind i Fællesskabets tjenestemandsstab;

               27.

               opfordrer Kommissionen til at fremlægge forslag med henblik på at sikre, at alle agenturer kan få hjælp og støtte fra EPSO i forbindelse med tilrettelæggelse af udvælgelsesprocedurer, og at der etableres en ekstern mekanisme, der kan anvendes til at godkende sådanne procedurer, inden ansættelse finder sted.

      (1)  EUT C 319 af 30.12.2003, s. 42.

      (2)  EFT L 248 af 16.9.2002, s. 1.

      (3)  EUT L 245 af 29.9.2003, s. 44.

      (4)  EFT L 357 af 31.12.2002, s. 72.

      (5)  Beregnet efter principperne i artikel 15 i Rådets forordning (EF, Euratom) nr. 1150/2000 af 22. maj 2000 (EFT L 130 af 31.5.2000, s. 8).

      (6)  EUT L 148 af 16.6.2003.

      EUT L 333 af 20.12.2003, s. 53 (punkt 18).

      (7)  Vedtagne tekster af 13.1.2004, P5-TA(2004) 0015.

      (8)  EFT L 136 af 31.5.1999, s. 15.

      (9)  P5-TA(2004) 0015 (punkt 13 og 14).

      (10)  P5-TA(2004) 0015 (punkt 24).

      (11)  Se afsnit 13 i Revisionsrettens særberetning for 2002 (s. 64).


title: 2011/35/FUSP: Den Udenrigs- og Sikkerhedspolitiske Komités afgørelse BiH/17/2011 af 14. januar 2011 om udnævnelse af EU's øverstbefalende for Den Europæiske Unions militæroperation i Bosnien-Hercegovina

text:
               21.1.2011

               DA

               Den Europæiske Unions Tidende

               L 18/41

         DEN UDENRIGS- OG SIKKERHEDSPOLITISKE KOMITÉS AFGØRELSE BiH/17/2011
   af 14. januar 2011
   om udnævnelse af EU's øverstbefalende for Den Europæiske Unions militæroperation i Bosnien-Hercegovina
   (2011/35/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 2,
   under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 6, stk. 1, og
   ud fra følgende betragtninger:

               (1)

               Rådet har bemyndiget Den Udenrigs- og Sikkerhedspolitiske Komité til at træffe afgørelser om udnævnelse af den øverstbefalende for EU-operationen, jf. artikel 6, stk. 1, i fælles aktion 2004/570/FUSP.

               (2)

               I overensstemmelse med Den Udenrigs- og Sikkerhedspolitiske Komités afgørelse BiH/10/2007 af 25. september 2007 om udnævnelse af EU’s øverstbefalende for Den Europæiske Unions militæroperation i Bosnien-Hercegovina (2) blev næstkommanderende for NATO's styrker i Europa (DSACEUR), general John McCOLL, udnævnt til EU's øverstbefalende for Den Europæiske Unions militæroperation i Bosnien-Hercegovina.

               (3)

               NATO har besluttet at udnævne general Sir Richard SHIRREFF til næstkommanderende for NATO's styrker i Europa som efterfølger for general John McCOLL. General Sir Richard SHIRREFF tiltræder den 4. marts 2011. General Sir Richard SHIRREFF bør ligeledes erstatte general John McCOLL som EU’s øverstbefalende for Den Europæiske Unions militæroperation i Bosnien-Hercegovina.

               (4)

               I medfør af artikel 5 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af de af Unionens afgørelser og aktioner, som har indvirkning på forsvarsområdet.

               (5)

               Det Europæiske Råd i København den 12. og 13. december 2002 vedtog en erklæring, hvorefter »Berlin plus«-ordningerne og gennemførelsen heraf kun gælder for de EU-medlemsstater, der også er enten NATO-medlemmer eller parter i »partnerskab for fred«, og som derfor har indgået bilaterale sikkerhedsaftaler med NATO —

         VEDTAGET DENNE AFGØRELSE:
   Artikel 1
   General Sir Richard SHIRREFF udnævnes til EU's øverstbefalende for Den Europæiske Unions militæroperation i Bosnien-Hercegovina.
   Artikel 2
   Denne afgørelse træder i kraft den 4. marts 2011.

      Udfærdiget i Bruxelles, den 14. januar 2011.

            På Den Udenrigs- og Sikkerhedspolitiske Komités vegne

         O. SKOOG

            Formand

      (1)  EUT L 252 af 28.7.2004, s. 10.

      (2)  EUT L 293 af 10.11.2007, s. 8.


title: Europa-parlamentets og Rådets afgørelse nr. 1358/2008/EF af 16. december 2008 om ændring af afgørelse nr. 1904/2006/EF om programmet Europa for Borgerne til fremme af et aktivt medborgerskab i Europa (2007-2013)

text:
               30.12.2008

               DA

               Den Europæiske Unions Tidende

               L 350/58

      EUROPA-PARLAMENTETS OG
      RÅDETS AFGØRELSE Nr. 1358/2008/EF
   af 16. december 2008
   om ændring af afgørelse nr. 1904/2006/EF om programmet »Europa for Borgerne« til fremme af et aktivt medborgerskab i Europa (2007-2013)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 151 og 308,
   under henvisning til forslag fra Kommissionen,
   efter høring af Det Europæiske Økonomiske og Sociale Udvalg,
   efter høring af Regionsudvalget,
   efter proceduren i traktatens artikel 251 (1), og
   ud fra følgende betragtninger:

               (1)

               Ved Europa-Parlamentets og Rådets afgørelse nr. 1904/2006/EF af 12. december 2006 (2) indførtes programmet »Europa for borgerne« for perioden 2007-2013.

               (2)

               Af artikel 8, stk. 3, i afgørelse nr. 1904/2006/EF fremgår det, at foranstaltninger, der er nødvendige for gennemførelsen af programmet, bortset fra dem, som er nævnt i stk. 2, vedtages efter proceduren i artikel 9, stk. 3, i nævnte afgørelse, dvs. efter rådgivningsproceduren, jf. Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (3).

               (3)

               Denne udformning af afgørelse nr. 1904/2006/EF bevirker bl.a., at afgørelser om udvælgelse, bortset fra de i artikel 8, stk. 2, i nævnte afgørelse anførte, foregår efter rådgivningsproceduren og med Europa-Parlamentets indsigelsesret.

               (4)

               Disse afgørelser om udvælgelse vedrører hovedsageligt mindre støttebeløb og medfører ikke politisk følsom beslutningstagning.

               (5)

               Disse procedurer for vedtagelse af gennemførelsesforanstaltninger forlænger processen for tildeling af støtte til ansøgere med to til tre måneder. De medfører en lang række forsinkelser over for støttemodtagerne og en uforholdsmæssigt stor byrde for programadministrationen, og de skaber ingen merværdi i forhold til arten af den tildelte støtte.

               (6)

               For at opnå en hurtigere og mere effektiv gennemførelse af afgørelserne om udvælgelse er det nødvendigt at udskifte rådgivningsproceduren med et krav om, at Kommissionen ufortøvet informerer Europa-Parlamentet og medlemsstaterne om alle foranstaltninger, der er truffet for at gennemføre afgørelse nr. 1904/2006/EF uden bistand fra et udvalg —

         TRUFFET FØLGENDE AFGØRELSE:
   Artikel 1
   I afgørelse nr. 1904/2006/EF foretages følgende ændringer:

               1)

               Artikel 8, stk. 3, affattes således:
               »3.   Kommissionen underretter det i artikel 9 omhandlede udvalg samt Europa-Parlamentet om alle andre afgørelser om udvælgelse, den har truffet til gennemførelse af denne afgørelse, inden for to arbejdsdage efter vedtagelsen af de pågældende afgørelser. Oplysningerne skal omfatte beskrivelser og en analyse af de modtagne ansøgninger, en beskrivelse af bedømmelses- og udvælgelsesproceduren samt lister over både de projekter, der er foreslået til finansiering, og de afslåede projekter.«

               2)

               Artikel 9, stk. 3, udgår.

         Artikel 2
   Kommissionen aflægger rapport til Europa-Parlamentet og Rådet om afgørelsens indvirkning senest 30. juni 2010.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Strasbourg, den 16. december 2008.

            På Europa-Parlamentets vegne

         H.-G. PÖTTERING

            Formand

            På Rådets vegne

         B. LE MAIRE

            Formand

      (1)  Europa-Parlamentets udtalelse af 2.9.2008 (endnu ikke offentliggjort i EUT) og Rådets afgørelse af 20.11.2008.

      (2)  EUT L 378 af 27.12.2006, s. 32.

      (3)  EFT L 184 af 17.7.1999, s. 23.


title: Rådets afgørelse (EU) 2016/581 af 11. april 2016 om undertegnelse på Den Europæiske Unions vegne af aftalen i form af brevveksling mellem Den Europæiske Union og Den Østlige Republik Uruguay i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens liste i tilslutning til dens tiltrædelse af Den Europæiske Union

text:
               16.4.2016

               DA

               Den Europæiske Unions Tidende

               L 101/1

         RÅDETS AFGØRELSE (EU) 2016/581
   af 11. april 2016
   om undertegnelse på Den Europæiske Unions vegne af aftalen i form af brevveksling mellem Den Europæiske Union og Den Østlige Republik Uruguay i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens liste i tilslutning til dens tiltrædelse af Den Europæiske Union
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 15. juli 2013 bemyndigede Rådet Kommissionen til at indlede forhandlinger med visse andre medlemmer af Verdenshandelsorganisationen (WTO) i henhold til artikel XXIV:6 i den almindelige overenskomst om told og udenrigshandel (GATT) 1994 i tilslutning til Republikken Kroatiens tiltrædelse af Den Europæiske Union.

               (2)

               Kommissionen har ført forhandlinger inden for rammerne af de af Rådet vedtagne forhandlingsdirektiver.

               (3)

               Disse forhandlinger er afsluttet, og en aftale i form af brevveksling mellem Den Europæiske Union og Den Østlige Republik Uruguay i henhold til artikel XXIV:6 og artikel XXVIII i GATT 1994 om ændring af indrømmelserne i Republikken Kroatiens liste i tilslutning til dens tiltrædelse af Den Europæiske Union blev paraferet den 18. december 2015.

               (4)

               Aftalen bør undertegnes —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Den Europæiske Unions vegne af aftalen i form af brevveksling mellem Den Europæiske Union og Den Østlige Republik Uruguay i henhold til artikel XXIV:6 og artikel XXVIII i GATT 1994 om ændring af indrømmelserne i Republikken Kroatiens liste i tilslutning til dens tiltrædelse af Den Europæiske Union med forbehold af indgåelse af aftalen (1).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 11. april 2016.

            På Rådets vegne

         M.H.P. VAN DAM

            Formand

      (1)  Teksten til aftalen offentliggøres sammen med afgørelsen om indgåelse heraf.


title: Den Europæiske Centralbanks afgørelse af 23. april 2004 om fastsættelse af de foranstaltninger, som er nødvendige for de ikke-deltagende nationale centralbankers indbetaling af Den Europæiske Centralbanks kapital (ECB/2004/10)

text:
               9.6.2004

               DA

               Den Europæiske Unions Tidende

               L 205/19

      DEN EUROPÆISKE CENTRALBANKS AFGØRELSE AF

   23. april 2004
   om fastsættelse af de foranstaltninger, som er nødvendige for de ikke-deltagende nationale centralbankers indbetaling af Den Europæiske Centralbanks kapital
   (ECB/2004/10)
   (2004/507/EF)
   DET GENERELLE RÅD FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 48, og
   ud fra følgende betragtninger:

               (1)

               Afgørelse ECB/2003/19 af 18.december 2003 om fastlæggelse af de foranstaltninger, der er nødvendige for, at de nationale centralbanker i de ikke-deltagende medlemsstater kan indbetale deres kapitalandele i Den Europæiske Centralbank (1), fastsatte den procentdel af kapitalindskuddet i Den Europæiske Centralbank (ECB), som de nationale centralbanker (NCB’er) i de medlemsstater, som ikke havde indført euroen den 1. januar 2004, skulle indbetale den 1. januar 2004 som bidrag til ECB’s driftsudgifter.

               (2)

               Som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union og det forhold, at deres respektive nationalbanker bliver en del af ESCB den 1. maj 2004, fastsætter afgørelse ECB/2004/5 af 22. april 2004 om de nationale centralbankers fordelingsnøgle for kapitalindskud i Den Europæiske Centralbank (2) de vægte, som tildeles de deltagende NCB’er i fordelingsnøglen for det udvidede kapitalindskud i ECB (i det følgende benævnt henholdsvis »fordelingsnøglevægtene« og »fordelingsnøglen«) med virkning fra 1. maj 2004.

               (3)

               ECB’s indskudte kapital vil være 5 564 669 247,19 euro fra 1. maj 2004.

               (4)

               Den udvidede fordelingsnøgle nødvendiggør, at der vedtages en ny ECB-afgørelse, som ophæver afgørelse ECB/2003/19 med virkning fra 1. maj 2004 og fastsætter den procentdel af kapitalindskuddet i ECB, som NCB’erne i de medlemsstater, som ikke har indført euroen den 1. maj 2004 (i det følgende benævnt de »ikke-deltagende NCB’er«), skal indbetale den 1. maj 2004.

               (5)

               I henhold til artikel 3.3 i forretningsordenen for Det Generelle Råd for Den Europæiske Centralbank havde cheferne for centralbankerne Ceská národní banka, Eesti Pank, Central Bank of Cyprus, Latvijas Banka, Lietuvos bankas, Magyar Nemzeti Bank, Bank Ċentrali ta’ Malta/Central Bank of Malta, Narodowy Bank Polski, Banka Slovenije og Národná banka Slovenska lejlighed til at fremkomme med bemærkninger vedrørende denne afgørelse før dens vedtagelse —

         TRUFFET FØLGENDE AFGØRELSE:
   Artikel 1
   Omfang og form af indbetalt kapital
   Hver enkelt ikke-deltagende NCB indbetaler 7 pct. af sit kapitalindskud i ECB den 1. maj 2004. I overensstemmelse med de fordelingsnøglevægte, der er angivet i artikel 2 i afgørelse ECB/2004/5, skal hver enkelt ikke-deltagende NCB således indbetale det beløb, som er anført ud for NCB’ens navn i nedenstående tabel, den 1. maj 2004:

               (EUR)

               Ikke-deltagende NCB

               Česká národní banka

               5 680 859,54

               Danmarks Nationalbank

               6 101 159,01

               Eesti Pank

               694 915,90

               Central Bank of Cyprus

               506 384,90

               Latvijas Banka

               1 160 010,95

               Lietuvos bankas

               1 723 656,30

               Magyar Nemzeti Bank

               5 408 190,75

               Bank Ċentrali ta’ Malta/Central Bank of Malta

               252 023,87

               Narodowy Bank Polski

               20 013 889,41

               Banka Slovenije

               1 302 967,30

               Národná banka Slovenska

               2 783 948,38

               Sveriges Riksbank

               9 400 451,41

               Bank of England

               56 022 530,23

         Artikel 2
   Justering af den indbetalte kapital
   1.   Danmarks Nationalbank, Sveriges Riksbank og Bank of England har allerede indbetalt 5 % af deres andel af den i ECB indskudte kapital den 30. april 2004 i henhold til afgørelse ECB/2003/19. På baggrund heraf skal hver af dem enten overføre et yderligere beløb til ECB, eller ECB skal tilbageføre et beløb til dem, alt efter omstændighederne, for at nå frem til de beløb, der er angivet i tabellen i artikel 1.
   2.   Hver af de øvrige ikke-deltagende NCB’er skal overføre det beløb til ECB, som er angivet ud for deres navn i tabellen i artikel 1.
   3.   Alle omfordelinger i henhold til denne artikel foretages i overensstemmelse med de nærmere vilkår, som er opstillet i afgørelse ECB/2004/7 af 22. april 2004 om de nærmere vilkår for omfordelinger af Den Europæiske Centralbanks kapitalandele mellem de nationale centralbanker og justering af den indbetalte kapital (3).
   Artikel 3
   Afsluttende bestemmelser
   1.   Denne afgørelse træder i kraft den 23. april 2004.
   2.   Afgørelse ECB/2003/19 ophæves hermed med virkning fra 1. maj 2004.

      Udfærdiget i Frankfurt am Main, den 23. april 2004.

         Jean-Claude TRICHET

            Formand for ECB

      (1)  EUT L 9 af 15.1.2004, s. 31.

      (2)  Se side 5 i denne EUT.

      (3)  Se side 9 i denne EUT.


title: Kommissionens afgørelse af 23. april 2013 om nedsættelse af en ekspertgruppe vedrørende god forvaltningspraksis på skatteområdet, aggressiv skatteplanlægning og dobbeltbeskatning

text:
               26.4.2013

               DA

               Den Europæiske Unions Tidende

               C 120/17

         KOMMISSIONENS AFGØRELSE
   af 23. april 2013
   om nedsættelse af en ekspertgruppe vedrørende god forvaltningspraksis på skatteområdet, aggressiv skatteplanlægning og dobbeltbeskatning
   2013/C 120/07
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde og
   ud fra følgende betragtninger:

               (1)

               I sin meddelelse af 6. december 2012 (1) præsenterede Kommissionen en handlingsplan til styrkelse af bekæmpelsen af skattesvig og skatteunddragelse. Meddelelsen var ledsaget af to henstillinger, den ene om aggressiv skatteplanlægning (2) og den anden om tiltag, der skal tilskynde tredjelande til at anvende minimumsstandarder for god forvaltningspraksis på skatteområdet (3). Disse områder er særligt vigtige i dag, hvilket også understreges af Europa-Parlamentet i dets beslutning af 19. april 2012 om efterlysning af konkrete metoder til bekæmpelse af skattesvig og skatteunddragelse (4).

               (2)

               Ifølge henstillingen om aggressiv skatteplanlægning bør medlemsstaterne vedtage en generel regel om bekæmpelse af misbrug, som gør det muligt for dem at se bort fra kunstige arrangementer, der har til formål at undgå beskatning, og i stedet anvende deres skatteregler ud fra det reelle økonomiske indhold. Henstillingen opfordrer også medlemsstaterne til at indsætte en bestemmelse i deres dobbeltbeskatningskonventioner med henblik på at forhindre en specifik form for dobbelt ikke-beskatning.

               (3)

               Henstillingen vedrørende tiltag, der skal tilskynde tredjelande til at anvende minimumsstandarder for god forvaltningspraksis på skatteområdet, indeholder kriterier, som gør det muligt at identificere tredjelande, som ikke opfylder minimumsstandarderne. Der er også anført en række tiltag, som medlemsstaterne kan iværksætte over for sådanne tredjelande, og som er til fordel for tredjelande, der overholder eller har forpligtet sig til at overholde standarderne.

               (4)

               Det er vigtigt, at disse henstillinger i videst muligt omfang gennemføres på en måde, der udnytter alle relevante erfaringer, synspunkter og al relevant ekspertviden. Disse elementer vil også kunne benyttes i den rapport vedrørende anvendelsen af ovennævnte henstillinger, som Kommissionen har forpligtet sig til at offentliggøre inden udgangen af 2015. Det vil også gavne Kommissionens videre arbejde på det pågældende område.

               (5)

               I sin meddelelse om dobbeltbeskatning i det indre marked (5) konkluderede Kommissionen, at den ville undersøge de potentielle fordele ved at etablere et EU-forum vedrørende dobbeltbeskatning, dvs. en ekspertgruppe, der kan drøfte problemer inden for dette område. I betragtning af deres betydning for det indre markeds funktion bør disse problemer drøftes jævnligt i en ekspertgruppe. Endvidere er det i forbindelse med Kommissionens offentlige høring om faktuelle eksempler på og mulig håndtering af dobbelt ikke-beskatning blevet understreget, at dobbelt ikke-beskatning og dobbeltbeskatning ofte hænger sammen og derfor ikke bør behandles separat. Da dobbelt ikke-beskatning kan have forbindelse til aggressiv skatteplanlægning, som er et af de emner, der er omtalt ovenfor, bør dobbeltbeskatning behandles i samme ekspertgruppe, dvs. den omtalte platform.

               (6)

               Platformen bør muliggøre en dialog på disse områder, hvor der kan udveksles erfaringer og ekspertise, og hvor synspunkter fra alle interessenter kan blive hørt.

               (7)

               Platformen bør have Kommissionen som formand og bestå af repræsentanter for medlemsstaternes skattemyndigheder og organisationer, der repræsenterer virksomheder eller civilsamfundet, og af fagfolk på skatteområdet.

               (8)

               Der bør fastsættes regler for platformmedlemmernes videregivelse af oplysninger.

               (9)

               Personoplysninger bør behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (6) —

         BESTEMT FØLGENDE:
   Artikel 1
   Genstand
   Hermed etableres en ekspertgruppe ved navn »Platformen vedrørende God Forvaltningspraksis på Skatteområdet, Aggressiv Skatteplanlægning og Dobbeltbeskatning«, i det følgende benævnt »platformen«.
   Artikel 2
   Opgaver
   Platformens opgaver er:

               a)

               at tilskynde til drøftelser mellem erhvervslivet, civilsamfundet og de nationale skattemyndigheders eksperter om spørgsmål i forbindelse med god forvaltningspraksis på skatteområdet, aggressiv skatteplanlægning og dobbeltbeskatning. Udtrykket god forvaltningspraksis på skatteområdet omfatter gennemsigtighed, udveksling af oplysninger og fair skattekonkurrence

               b)

               at forsyne Kommissionen med oplysninger, der er relevante for at kunne identificere prioriteter og vælge passende midler og instrumenter til at opnå fremskridt på disse områder

               c)

               at bidrage til den bedst mulige anvendelse og gennemførelse af Kommissionens ovennævnte henstillinger ved at identificere potentielt relevante tekniske og praktiske spørgsmål samt mulige løsninger

               d)

               at forsyne Kommissionen med oplysninger, der er relevante for dens udarbejdelse af en rapport om anvendelsen af dens henstillinger vedrørende foranstaltninger, der kan tilskynde tredjelande til at anvende minimumsstandarder for god forvaltningspraksis på skatteområdet og vedrørende aggressiv skatteplanlægning

               e)

               at drøfte praktiske erfaringer fra både skattemyndigheder, virksomheder, civilsamfundet og fagfolk på skatteområdet samt udforske mulighederne for en mere effektiv håndtering af de foreliggende problemer med dobbeltbeskatning, som påvirker det indre markeds funktion.

         Artikel 3
   Høring
   Kommissionen kan høre platformen i alle spørgsmål vedrørende god forvaltningspraksis i skattespørgsmål, aggressiv skatteplanlægning og dobbeltbeskatning.
   Artikel 4
   Sammensætning — udnævnelse
   1.   Platformen består af højst 45 medlemmer.
   2.   Medlemmerne af platformen er:

               a)

               medlemsstaternes skattemyndigheder

               b)

               op til femten organisationer, der repræsenterer virksomheder, civilsamfund og fagfolk på skatteområdet.

         3.   Skattemyndighederne i hver medlemsstat udpeger en repræsentant blandt de embedsmænd, der beskæftiger sig med grænseoverskridende beskatning med fokus på bekæmpelse af aggressiv skatteplanlægning.
   4.   Efter en indkaldelse af ansøgninger udpeger generaldirektøren for beskatnings- og toldunionsspørgsmål de organisationer, der er omhandlet i stk. 2, litra b), som har kompetence på de i artikel 2 omhandlede områder, og som har reageret på indkaldelsen af ansøgninger.
   5.   I deres svar på indkaldelsen af ansøgninger skal organisationerne udpege en repræsentant og en suppleant, der træder i repræsentantens sted, når denne er fraværende eller forhindret i at møde. Generaldirektøren for beskatning og toldunion kan afvise en repræsentant eller en suppleant, som en organisation har udpeget, hvis vedkommende ikke svarer til den profil, der efterspørges i indkaldelsen af ansøgninger. I så fald anmodes organisationen om at udnævne en anden repræsentant eller suppleant.
   6.   Suppleanter udpeges på samme vilkår som medlemmer; en suppleant træder automatisk i stedet for et medlem, når vedkommende er fraværende eller forhindret.
   7.   Organisationer udpeges for tre år, medmindre de udskiftes eller udelukkes i medfør af stk. 9. Deres mandatperiode kan forlænges, hvis de reagerer på en ny indkaldelse af ansøgninger.
   8.   Ansøgere, som skønnes egnede til medlemskab, men som ikke bliver udnævnt, kan sættes på en reserveliste, der gælder i tre år, og som Kommissionen skal benytte ved udnævnelse af afløsere.
   9.   De i stk. 2, litra b), omhandlede organisationer eller deres repræsentanter kan erstattes eller udelukkes for den resterende del af deres mandatperiode i alle følgende tilfælde:

               a)

               hvis organisationen eller dens repræsentant ikke længere er i stand til at bidrage effektivt til platformens drøftelser

               b)

               hvis organisationen eller dens repræsentant ikke overholder bestemmelserne i artikel 339 i traktaten om Den Europæiske Unions funktionsmåde

               c)

               hvis organisationen eller dens repræsentant fratræder

               d)

               hvis det er ønskeligt for at opretholde en afbalanceret repræsentation inden for relevante ekspertiseområder og interesseområder.

         I de situationer, der er nævnt i første afsnit, kan generaldirektøren for beskatnings- og toldunionsspørgsmål, såfremt det er hensigtsmæssigt, udnævne en organisation som afløser fra den reserveliste, som er nævnt i stk. 8, eller bede en organisation udpege en anden repræsentant eller suppleant.
   10.   Navnene på organisationerne og deres repræsentanter vil blive offentliggjort i Kommissionens register over ekspertgrupper og lignende enheder, i det følgende benævnt »registeret«, og på et særligt websted.
   11.   Indsamling, behandling og offentliggørelse af personoplysninger skal foregå i overensstemmelse med forordning (EF) nr. 45/2001.
   Artikel 5
   Platformens arbejde
   1.   Platformens formandskab varetages af generaldirektøren for beskatnings- og toldunionsspørgsmål eller af dennes repræsentant.
   2.   Efter aftale med formanden kan platformen nedsætte undergrupper, der skal undersøge specifikke spørgsmål på grundlag af et mandat, som platformen opstiller. Sådanne undergrupper opløses, når deres mandat er opfyldt.
   3.   Formanden kan indbyde eksterne eksperter med specifik viden om et emne på dagsordenen til at deltage på ad hoc-basis i platformens eller undergruppens arbejde. I overensstemmelse med regel 8, stk. 3, i de horisontale regler om ekspertgrupper (7) kan formanden derudover invitere enkeltpersoner, organisationer eller kandidatlande som observatører. Navnlig kan repræsentanter for tiltrædelseslandene og fra internationale organisationer indbydes som observatører.
   4.   Medlemmerne og deres repræsentanter og de indbudte eksperter og observatører skal overholde reglerne om behandling af fortrolige oplysninger, som følger af traktaterne og andre relevante EU-regler, samt reglerne vedrørende beskyttelse af EU's klassificerede oplysninger i bilaget til Kommissionens forretningsorden (8). Hvis de tilsidesætter disse forpligtelser, kan Kommissionen træffe alle relevante foranstaltninger.
   5.   Platformens og undergruppernes møder afholdes normalt i Kommissionens lokaler. Sekretariatsopgaverne varetages af Kommissionen. Andre tjenestemænd i Kommissionen med interesse i platformens og dens undergruppers arbejde kan deltage i deres møder.
   6.   Platformen fastsætter selv sin forretningsorden på grundlag af standardforretningsordenen for ekspertgrupper.
   7.   Kommissionen offentliggør alle relevante dokumenter (såsom dagsordener, referater og deltagernes bidrag) enten i registret eller via et link fra registret til et særligt websted. Et dokument offentliggøres ikke i tilfælde, hvor dets udbredelse ville være til skade for beskyttelsen af offentlighedens eller enkeltpersoners interesser, jf. artikel 4 i forordning (EF) nr. 1049/2001 (9).
   Artikel 6
   Mødeudgifter
   1.   Der ydes ikke vederlag for det arbejde, der udføres af deltagerne i forbindelse med platformens aktiviteter.
   2.   Deltagernes rejseudgifter og i givet fald opholdsudgifter i forbindelse med platformens aktiviteter refunderes af Kommissionen i overensstemmelse med de i Kommissionen gældende bestemmelser.
   3.   Disse udgifter refunderes inden for rammerne af de disponible midler, der afsættes til formålet som led i den årlige procedure for tildeling af ressourcer.
   Artikel 7
   Anvendelse
   Denne afgørelse anvendes i tre år.

      Udfærdiget i Bruxelles, den 23. april 2013.

            På Kommissionens vegne

         Algirdas ŠEMETA

            Medlem af Kommissionen

      (1)  COM(2012) 722.

      (2)  C(2012) 8806 final.

      (3)  C(2012) 8805 final.

      (4)  P7_TA(2012)0030.

      (5)  KOM(2011) 712 endelig.

      (6)  EFT L 8 af 12.1.2001, s. 1.

      (7)  Formandens meddelelse til Kommissionen af — Framework for Commission Expert Groups: Horizontal Rules and Public Registers, C(2010) 7649 final.

      (8)  EFT L 308 af 8.12.2000, s. 26.

      (9)  EFT L 145 af 31.5.2001, s. 43. Disse undtagelser har til formål at beskytte den offentlige sikkerhed, militære anliggender, internationale relationer, finanspolitik, valutapolitik eller økonomisk politik, privatlivets fred og den enkeltes integritet, forretningsmæssige interesser, retslige procedurer og juridisk rådgivning, inspektioner, undersøgelser og revision samt institutionens beslutningsproces.


title: 2014/10/EU: Rådets afgørelse af 13. januar 2014 om beskikkelse af et svensk medlem af Det Europæiske Økonomiske og Sociale Udvalg

text:
               15.1.2014

               DA

               Den Europæiske Unions Tidende

               L 10/17

         RÅDETS AFGØRELSE
   af 13. januar 2014
   om beskikkelse af et svensk medlem af Det Europæiske Økonomiske og Sociale Udvalg
   (2014/10/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 302,
   under henvisning til indstilling fra den svenske regering,
   under henvisning til udtalelse fra Europa-Kommissionen, og
   ud fra følgende betragtninger:

               (1)

               Rådet vedtog den 13. september 2010 afgørelse 2010/570/EU, Euratom om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2010 til den 20. september 2015 (1).

               (2)

               Der er blevet en plads ledig som medlem af Det Europæiske Økonomiske og Sociale Udvalg, efter at Ellen NYGRENs mandat er udløbet —

         VEDTAGET DENNE AFGØRELSE:
   Artikel 1
   Lise-Lotte LENBERG beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2015.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. januar 2014.

            På Rådets vegne

         D. KOURKOULAS

            Formand

      (1)  EUT L 251 af 25.9.2010, s. 8.